Diari Oficial de la Generalitat Valenciana


Sumari del DOGV 4030, del 27-06-2001 (2001/5860)

RESOLUCIÓ de 7 de juny de 2001, de la Direcció General de Pesca i Comercialització Agrària, per la qual s'autoritza a Sociedad Europea de Acuicultura, SL, la instal·lació d'un establiment de granja marina en el terme municipal de Calp (Alacant).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/5860


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 7 de juny de 2001, de la Direcció General de Pesca i Comercialització Agrària, per la qual s'autoritza a Sociedad Europea de Acuicultura, SL, la instal·lació d'un establiment de granja marina en el terme municipal de Calp (Alacant). [2001/Q5860]
  
Vist l'expedient instruït a instància de la senyora Joaquina Sánchez Vicente, en representació de Sociedad Europea de Acuicultura, SL, sobre la sol·licitud d'autorització administrativa per a la instal·lació d'un establiment de granja marina en terrenys de domini públic maritimoterrestre enfront del terme municipal de Calp (Alacant), de conformitat amb la resolució de concessió d'ocupació de domini públic de data 4 de maig de 2001, del Ministeri de Medi Ambient, la Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina en terrenys de domini públic maritimoterrestre amb una concessió de 95.232 metres quadrats de superfície de fons marins enfront del terme municipal de Calp (Alacant), definits per un quadrilàter amb les coordenades següents:
  
A: 38º37,053'N 00º02,033'E
  
B: 38º37,134'N 00º02,275'E
  
C: 38º37,011'N 00º02,341'E
  
D: 38º36,930'N 00º02,099'E
  
i d'acord amb les condicions i prescripcions que s'esmenten en l'informe de 6 de febrer de 2001, acceptat per la interessada el 15 de març de 2001.
  
Segon
  
L'establiment comprendrà la instal·lació de 12 gàbies flotants de 20 metres de diàmetre, amb una ocupació de 95.232 metres quadrats. El disseny de les gàbies, així com el sistema d'ancoratge, serà conforme al que s'especifica en el projecte visat número GN-11/1999, amb data de 22 de febrer de 1999, i l'annex visat el 12 de maig de 2000, amb el número GN-74/00, així com el projecte de balissament perimetral visat el 27 de setembre de 1999, amb el número GN-88/1999. Qualsevol variació que es faça en el projecte durant la realització inicial o modificacions futures hauran de comunicar-se a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
En l'establiment piscícola, del tipus granja marina, d'acord amb el que s'estableix en l'article 41 de la Llei de la Generalitat Valenciana 9/1998, de 15 de desembre, s'autoritza el conreu de les espècies següents: orada (Sparus sp.) i llobarro (Dicentrarchus labrax). La capacitat màxima de producció serà de 218 tones d'orada i llobarro.
  
Quart
  
Es compliran les condicions i prescripcions de les resolucions següents:
  
- Resolució de declaració d'impacte ambiental, de la Conselleria de Medi Ambient, de 8 d'agost del 2000.
  
- Resolució de concessió d'ocupació de domini públic maritimoterrestre, del Ministeri de Medi Ambient, de 4 de maig del 2001.
  
Cinqué
  
Aquesta autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions referides en l'apartat quart d'aquesta resolució.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de conreu s'ajustarà en tot moment a la memòria presentada. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
Seté
  
La iniciació i acabament de les obres es comunicaran als serveis territorials de la Conselleria d'Agricultura, Pesca i Alimentació, i caldrà, a fi d'iniciar l'explotació, la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres a realitzar, així com el funcionament de l'establiment. El titular està obligat a permetre l'entrada als inspectors i tècnics corresponents.
  
Nové
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Deu
  
L'empresa Sociedad Europea de Acuicultura, SL, queda registrada amb el número 023 d'establiments de conreus marins d'acord amb el que s'estableix en l'article 55 de la Llei de la Generalitat Valenciana 9/1998, de 15 de desembre.
  
Onze
  
Aquest establiment quedarà afectat pel que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana. Caldrà notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques com de les jurídiques, i també de les que formen part d'aquestes.
  
b) El cessament de l'activitat.
  
c) Les ajudes públiques concedides a l'establiment, amb indicació de la seua finalitat.
  
d) Els canvis de domicili o raó social, i del número d'identificació social.
  
Aquesta resolució no posa fi a la via administrativa i contra ella podrà interposar-se un recurs d'alçada davant de la consellera d'Agricultura, Pesca i Alimentació, en el termini d'un mes comptador des de l'endemà de la notificació d'aquesta resolució, de conformitat amb el que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 de juny de 2001.- El director general de Pesca i Comercialització Agrària: José Francisco Ferrando Orta.